Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomasi berish tartibi to‘g‘risidagi nizomni tasdiqlash haqida

O‘zbekiston Respublikasi Prezidentining “Tadbirkorlik subyektlariga davlat xizmatlari ko‘rsatish mexanizmini takomillashtirishga doir qo‘shimcha chora-tadbirlar to‘g‘risida” 2017-yil 1-fevraldagi PQ-2750-son va “Zargarlik sohasini davlat tomonidan qo‘llab-quvvatlashga doir chora-tadbirlar to‘g‘risida” 2017-yil 10-avgustdagi PQ-3199-son qarorlariga muvofiq Vazirlar Mahkamasi qaror qiladi:
 1. Quyidagilar:
 Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomasi berish tartibi to‘g‘risidagi nizom 1-ilovaga muvofiq;
 Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomasi beriladigan ish turlari (faoliyat turlari guruhlari doirasida) ro‘yxati 2-ilovaga muvofiq;
 Zargarlik buyumlari va qimmatbaho metallar va qimmatbaho toshlardan yasalgan boshqa buyumlarni sotishga ro‘yxatdan o‘tkazish guvohnomasi beriladigan savdo qilish turlari ro‘yxati 3-ilovaga muvofiq;
 Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomasi berishda idoralararo o‘zaro elektron hamkorlik qilish sxemasi 4-ilovaga muvofiq tasdiqlansin.
 2. Belgilab qo‘yilsinki:
 a) Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomalari (keyingi o‘rinlarda ro‘yxatdan o‘tkazish guvohnomasi deb ataladi) O‘zbekiston Respublikasi Markaziy banki huzuridagi Qimmatbaho metallar agentligining Davlat asillik darajasini belgilash palatasi (keyingi o‘rinlarda Asillik palatasi deb ataladi) tomonidan faqat Davlat xizmatlari markazlari orqali yoki O‘zbekiston Respublikasi Interaktiv davlat xizmatlari yagona portali orqali beriladi;
 b) Asillik palatasi tomonidan ilgari berilgan qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomalari 2018-yil 10-iyungacha qayta rasmiylashtirilishi kerak, ko‘rsatilgan muddat tugagach ular haqiqiy hisoblanmaydi.
 3. O‘zbekiston Respublikasi Hukumatining 5-ilovaga muvofiq ayrim qarorlari 2018-yil 1-iyundan boshlab o‘z kuchini yo‘qotgan deb hisoblansin.
 4. Asillik palatasi:
 2018-yil 1-iyundan boshlab qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomalarining ushbu qarorga muvofiq berilishini ta’minlasin;
 manfaatdor vazirliklar va idoralar bilan birgalikda ilgari ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 5. Mazkur qarorning bajarilishini nazorat qilish O‘zbekiston Respublikasi Bosh vazirning o‘rinbosari — Moliya vaziri J.A. Qo‘chqorov va O‘zbekiston Respublikasi Markaziy banki huzuridagi Qimmatbaho metallar agentligining bosh direktori B.B. Sobirov zimmasiga yuklansin.
 1. Ushbu Nizom qimmatbaho metallar va qimmatbaho toshlar bilan ishlash uchun ro‘yxatdan o‘tkazish guvohnomasini (keyingi o‘rinlarda ro‘yxatdan o‘tkazish guvohnomasi deb ataladi) berish tartibini belgilaydi.
 2. Ushbu Nizomda quyidagi asosiy tushunchalar qo‘llaniladi:
 ro‘yxatdan o‘tkazish guvohnomasi — yuridik shaxslarga qimmatbaho metallar va qimmatbaho toshlar bilan ishlarni amalga oshirish, ro‘yxatdan o‘tkazish ma’lumotlari reyestriga kiritilganini tasdiqlovchi tegishli axborot tizimi tarkibida matritsali shtrix kodiga (keyingi o‘rinlarda QR kod deb ataladi) ega bo‘lgan zargarlik buyumlari sertifikatlangan qimmatbaho toshlar va yarim qimmatbaho toshlar (keyingi o‘rinlarda qimmatbaho toshlar deb ataladi) bilan savdo qilish huquqini beruvchi hujjat;
 ariza beruvchi — Davlat xizmatlari markaziga yoxud O‘zbekiston Respublikasi Yagona interaktiv davlat xizmatlari ko‘rsatish portaliga (keyingi o‘rinlarda Yagona portal deb ataladi) ro‘yxatdan o‘tkazish guvohnomasini olish uchun tegishli ariza bilan murojaat qilgan yuridik shaxs yoxud u tarafidan belgilangan tartibda vakolat berilgan shaxs.
 sertifikatlangan qimmatbaho toshlar — 0,3 karatdan ortiq, mustaqil gemologik markazning (laboratoriya) sertifikatlashidan o‘tgan qimmatbaho toshning haqiqiyligi va sifatining kafolati belgisi sifatida belgilangan tartibda berilgan hamda toshning rangi, tozaligi, sifatli qirralangani va sayqallangani, og‘irlik guruhlari va boshqa xususiyatlari haqidagi ma’lumotni o‘z ichiga olgan sifatni tegishli ravishda tasdiqlovchi hujjatga (gemologik sertifikat) ega bo‘lgan qimmatbaho toshlar.
 3. Ro‘yxatdan o‘tkazish guvohnomasini berish faqat Davlat xizmatlari markazi yoxud Yagona portal orqali amalga oshiriladi.
 4. Ro‘yxatdan o‘tkazish guvohnomasi O‘zbekiston Respublikasi Moliya vazirligi huzuridagi Davlat asillik darajasini belgilash palatasi (keyingi o‘rinlarda Asillik palatasi deb ataladi) tomonidan: 
 qimmatbaho metallar va qimmatbaho toshlar bilan ishlarni amalga oshirishga ushbu Nizomga 1-ilovaga muvofiq sxema bo‘yicha besh yil muddatga;
 zargarlik buyumlari va qimmatbaho metallar va qimmatbaho toshlardan yasalgan boshqa buyumlar (keyingi o‘rinlarda zargarlik buyumlari deb ataladi), qimmatbaho va yarim qimmatbaho toshlar bilan savdo qilish uchun umumiy yoki tezlashtirilgan tartibda ushbu Nizomning 2 va 2a-ilovalariga muvofiq sxemalar bo‘yicha bir yil muddatga beriladi. 
 5. Qimmatbaho metallar va qimmatbaho toshlarni ishlab chiqarish, ilmiy, harbiy, o‘quv va ijtimoiy-madaniy maqsadlarda (shu jumladan, axborot-telekommunikatsiya texnologiyalaridan foydalangan holda) qazib oluvchi, qayta ishlovchi, ishlov beruvchi, savdoda vositachilik xizmatlari ko‘rsatuvchi (shu jumladan, axborot-telekommunikatsiya texnologiyalaridan foydalangan holda), sotib oluvchi, garovga qabul qiluvchi, baholash, saqlash, ko‘rsatilgan qimmatliklarni, turli predmetlar va ularni tashkil etuvchilarni ko‘rgazmaga qo‘yish bilan shug‘ullanuvchi, qimmatbaho metallar va qimmatbaho toshlarning parchalari va chiqindilarini tayyorlovchi va qayta ishlovchi tashkiliy-huquqiy shaklidan qat’i nazar, yuridik shaxslar, shuningdek, O‘zbekiston Respublikasi Mudofaa vazirligi, Ichki ishlar vazirligi, O‘zbekiston Respublikasi Mudofaa sanoati davlat qo‘mitasiga idoraviy mansub harbiy qismlar, tuzilmalar, bo‘linmalar, tashkilotlar va muassasalar keyinchalik qayta ishlash korxonalariga jo‘natish uchun tarkibida qimmatbaho metallar va qimmatbaho toshlar bo‘lgan uzel va detallarni ajratib olish maqsadida harbiy texnika vositalarini utilizatsiya qiluvchi boshqa vazirliklar va idoralar Asillik palatasida ro‘yxatdan o‘tkazilishi kerak. 
 Agar ushbu bandning birinchi xatboshida ko‘rsatilgan ishlarning turlari tashkilotning yuridik shaxs maqomiga ega bo‘lmagan bir yoki bir nechta tarkibiy bo‘linmalari tomonidan amalga oshirilsa, bo‘ysunishida ushbu tarkibiy bo‘linmalar bo‘lgan tashkilot ro‘yxatdan o‘tkaziladi. Bunda ro‘yxatdan o‘tkazish guvohnomasi, tegishli bo‘linmaning rekvizitlari ko‘rsatilgan holda tashkilotga — yuridik shaxsga rasmiylashtiriladi va har bir tarkibiy bo‘linma uchun alohida beriladi.
 6. Asillik palatasida: 
 tahlil uchun azot kislotali kumushdan, tarkibida qimmatbaho metallar bo‘lgan sotib olingan uskunalar, priborlar, elektron texnika, tibbiyot texnikasi, tashkiliy texnika, butlovchi buyumlar, uzellar va detallardagi ishga tushirish-tartibga solish qurilmalari va avtomatikalardan (oldin sotib olingan uskunalar, priborlar, tibbiyot texnikasi, ishga tushirish-tartibga solish qurilmalari va avtomatikalarga yangidan sotib olinadigan tarkibida qimmatbaho metallar bo‘lgan ehtiyot qismlar, butlovchi buyumlar, uzellar va detallar bundan mustasno), tarkibida kumush mavjud bo‘lgan va yorug‘likka ta’sirchan materiallardan foydalanuvchi yuridik shaxslar, shuningdek, kinofotorentgen-plyonkalar, kinofotorentgen-plastinkalar va shu kabi materiallarni ishlatuvchi kinodan nusxa ko‘chiruvchi korxonalar va kinostudiyalar ro‘yxatdan o‘tkazilmaydi.
 7. Ro‘yxatdan o‘tkazish guvohnomasi O‘zbekiston Respublikasi Vazirlar Mahkamasining 2018-yil 29-maydagi 399-son qaroriga 2 va 3-ilovalarda nazarda tutilgan faoliyatning muayyan turlariga (faoliyat turlari guruhlari yoki ularning qismlari doirasida) ishlar turlarining bir guruhi doirasida beriladi. 
 Ariza beruvchining xohishiga ko‘ra faoliyat turlarining turli guruhlarida nazarda tutilgan ishlarni amalga oshirishga ro‘yxatdan o‘tkazish guvohnomasi faoliyat turlarining har bir guruhiga alohida rasmiylashtiriladi.
 8. Ro‘yxatdan o‘tkazish guvohnomasi ushbu Nizomga 3-ilovaga muvofiq shakl bo‘yicha rasmiylashtiriladi va tegishli axborot tizimi reyestriga yozilganligini ko‘rsatuvchi, shu jumladan, Internet tarmog‘iga manzilli havolani ham identifikatsiya qilish imkonini beruvchi, tegishli dasturiy — apparat uskunalar yordamida tekshirilganida ariza beruvchi haqidagi asosiy axborot (davlat ro‘yxatidan o‘tganlik haqidagi ma’lumotlar) mavjud bo‘lgan QR kodini o‘z ichiga oladi.
 9. Asillik palatasi boshlig‘i berilgan, qayta rasmiylashtirilgan, muddati uzaytirilgan, to‘xtatib qo‘yilgan, qayta tiklangan, amal qilishi to‘xtatilgan ro‘yxatdan o‘tkazish guvohnomalari to‘g‘risidagi ma’lumotlarning to‘g‘riligi va o‘z vaqtida tegishli axborot tizimiga o‘z vaqtida kiritilishi uchun shaxsan javob beradi.
 10. O‘zbekiston Respublikasi Vazirlar Mahkamasining 2018-yil 29-maydagi 399-son qaroriga ilovalarda nazarda tutilgan qimmatbaho metallar va qimmatbaho toshlar bilan ishlashga ruxsat berishdagi ruxsat berish talablari va shartlari quyidagilardan iborat: 
 qimmatbaho metallar va qimmatbaho toshlar bilan ishlarni amalga oshirganda belgilangan talablarga mos mulkka egalik qilish huquqi yoki boshqa ashyoviy huquq asosida tegishli bo‘lgan binolar va inshootlar, ishlab chiqarish maydonlari mavjudligi; 
 faoliyat ko‘rsatiladigan joylarda yong‘in xavfsizligi, sanitariya qoidalari, normalari va gigiyena normativlari, texnik mustahkamlik va materiallar, xomashyo, tayyor buyumlarni saqlash qoidalari talablariga rioya qilish;
 qimmatbaho metallar va qimmatbaho toshlar bilan ishlarni amalga oshirish uchun zarur bo‘lgan moddiy-texnika baza, uskunalar va boshqa texnika vositalarining mavjudligi.
 11. Faoliyat turlari guruhlari doirasida qimmatbaho metallar va qimmatbaho toshlar bilan ishlashga ruxsat berilganda qo‘shimcha ruxsat berish talablari va shartlari quyidagilardan iborat: 
 a) lombard, mikrokredit va baholash faoliyatini amalga oshirganda:
 tegishli faoliyat turi bilan shug‘ullanishga huquq beruvchi litsenziyaga ega bo‘lish, litsenziya talablariga rioya qilish;
 ro‘yxatdan o‘tkazish guvohnomasi rasmiylashtirilgan faoliyat turlari guruhlariga muvofiq qimmatbaho metallar va qimmatbaho toshlar bilan ishlarni amalga oshirishga qo‘yiladigan talablarni tartibga soluvchi normativ-texnik hujjatlarning mavjudligi;
 b) tarkibida qimmatbaho metallar bo‘lgan xomashyo bilan ishlaganda, ishlab chiqarish maqsadlarida qimmatbaho metallar va qimmatbaho toshlardan foydalanilganda, qimmatbaho metallardan aviatsiya va/yoki harbiy texnikada foydalanilganda:
 qimmatbaho metallar va qimmatbaho toshlar bilan ishlarni amalga oshirishga qo‘yiladigan talablarni tartibga soluvchi normativ-texnik hujjatlarning mavjudligi;
 ariza beruvchi tomonidan qimmatbaho metallar va qimmatbaho toshlarni olish, sarflash, hisobini yuritish va saqlash yuzasidan talablarga majburiy rioya qilinishi, qimmatbaho metallarning chiqindi va parchalarini qayta ishlash korxonalariga topshirish uchun tayyorlash, qadoqlash, tashish va qabul qilish-topshirish shartlariga majburiy rioya qilinishi;
 Ariza beruvchi tomonidan Asillik palatasi tomonidan belgilagan muddatlar va shakllar bo‘yicha qimmatbaho metallar va qimmatbaho toshlar harakati haqidagi hisobotlar taqdim etilishining majburiyligi;
 v) tarkibida qimmatbaho metallar va qimmatbaho toshlar bo‘lgan uskunalar bilan ishlaganda:
 tarkibida qimmatbaho metallar va qimmatbaho toshlar bo‘lgan uskunalar bilan ishlarni amalga oshirishga qo‘yiladigan talablarni tartibga soluvchi normativ-texnik hujjatlarning mavjudligi;
 qimmatbaho metallar va qimmatbaho toshlarni olish, sarflash, hisobini yuritish va saqlash yuzasidan talablarga ariza beruvchi tomonidan majburiy rioya qilinishi, qimmatbaho metallarning chiqindi va parchalarini qayta ishlash korxonalariga topshirish uchun tayyorlash, qadoqlash, tashish va qabul qilish-topshirish shartlariga majburiy rioya qilish;
 g) ijtimoiy-madaniy maqsadlarda qimmatbaho metallar va qimmatbaho toshlardan foydalanilganda:
 ijtimoiy-madaniy maqsadlarda qimmatbaho metallar va qimmatbaho toshlar bilan ishlarni amalga oshirish yuzasidan talablarni tartibga soluvchi normativ-texnik hujjatlarning mavjudligi;
 qimmatbaho metallar va qimmatbaho toshlarni olish, hisobini yuritish va saqlash yuzasidan talablarga ariza beruvchi tomonidan majburiy rioya qilinishi;
 d) qimmatbaho metallar va qimmatbaho toshlar, qimmatbaho va yarim qimmatbaho toshlardan yasalgan zargarlik buyumlari savdosi bilan shug‘ullanganda: 
 zargarlik buyumlari, qimmatbaho va yarim qimmatbaho toshlar bilan savdo qilishga qo‘yiladigan talablarni tartibga soluvchi normativ-texnik hujjatlarning mavjudligi; 
 zargarlik buyumlari, qimmatbaho va yarim qimmatbaho toshlarni sotish bo‘yicha belgilangan tartibga, ularning butligi, hisobga olinishi va saqlanishini ta’minlash talablariga rioya qilish; 
 olingan va sotilgan qimmatbaho buyumlarning elektron reyestrini yuritish.
 12. O‘zbekiston Respublikasi Vazirlar Mahkamasining 2018-yil 29-maydagi 399-son qaroriga 2-ilovada nazarda tutilgan ishlarni (faoliyat turlari guruhlari doirasida) bajarish uchun ro‘yxatdan o‘tkazish guvohnomasini olish uchun ariza beruvchi qonun hujjatlarida belgilangan tartibda Davlat xizmatlari markaziga shaxsan o‘zi borib yoki Yagona portal orqali elektron raqamli imzo (keyingi o‘rinlarda o‘rinlarda ERI deb ataladi) bilan tasdiqlangan ro‘yxatdan o‘tkazish guvohnomasini olish uchun elektron shakldagi arizani ushbu Nizomga 4-ilovada nazarda tutilgan shakl bo‘yicha quyidagilarni ko‘rsatgan holda beradi:
 yuridik shaxsning nomi va tashkiliy-huquqiy shakli, soliq to‘lovchining identifikatsiya raqami (STIR), joylashgan joyi (pochta manzili), faoliyat yuritish joyi (manzil), bank bo‘linmalarining nomlari va bank hisob raqamlari, telefon raqamlari, elektron pochta manzillari, veb-sahifa — mavjud bo‘lsa;
 ariza beruvchi amalga oshirishni mo‘ljallayotgan faoliyat (lar) turi (yoki ularning qismi);
 tarozi va toshlar (har xil og‘irlikdagi) tekshirilganligi haqidagi ma’lumot;
 qimmatbaho metallar va qimmatbaho toshlar bilan ishlash mo‘ljallanayotgan binoning yong‘in xavfsizligi talablariga javob berishi haqidagi ma’lumot;
 O‘zbekiston Respublikasi Markaziy banki zaxirasidan ajratilgan qimmatbaho metallar bilan ishlash mo‘ljallanayotgan obyektlar uchun obyektning texnik mustahkamligi va O‘zbekiston Respublikasi Milliy gvardiyasi Qo‘riqlash bosh boshqarmasi bo‘linmalari texnik qo‘riqlash Markazi (punkti)ga ulanganligi haqidagi ma’lumotlar;
 ro‘yxatdan o‘tkazish guvohnomasini olish uchun berilgan ariza ko‘rib chiqilganligi uchun yig‘im va ro‘yxatdan o‘tkazish guvohnomasi berilganligi uchun yig‘im to‘langanligini tasdiqlovchi ma’lumotlar.
 Ariza beruvchi ro‘yxatdan o‘tkazish guvohnomasini olish uchun O‘zbekiston Respublikasi Vazirlar Mahkamasining 2018-yil 29-maydagi 399-son qaroriga ilovalarga muvofiq faoliyat turlari guruhlari doirasida nazarda tutilgan qimmatbaho metallar va qimmatbaho toshlar bilan ishlash turlari guruhining hammasini ko‘rsatgan holda yoki guruhdagi istalgan bir nechta faoliyat turlarini ko‘rsatgan holda ariza berish huquqiga ega.
 13. Ariza beruvchi O‘zbekiston Respublikasi Vazirlar Mahkamasining 2018-yil 29-maydagi 399-son qaroriga 3-ilovada nazarda tutilgan zargarlik buyumlari va boshqa buyumlar bilan savdo qilish turlariga ro‘yxatdan o‘tkazish guvohnomasini olish uchun qonun hujjatlarida belgilangan tartibda Davlat xizmatlari markaziga shaxsan o‘zi borib yoki Yagona portal orqali elektron raqamli imzo bilan tasdiqlangan ro‘yxatdan o‘tkazish guvohnomasini olish to‘g‘risidagi elektron shakldagi arizani ushbu Nizomga 4-ilovada nazarda tutilgan shaklda quyidagilarni ko‘rsatgan holda beradi:
 yuridik shaxsning nomi va tashkiliy-huquqiy shakli, soliq to‘lovchining identifikatsiya raqami (STIR), joylashgan joyi (pochta manzili), faoliyat yuritish joyi (manzil), bank bo‘linmalarining nomlari va bank hisob raqamlari, telefon raqamlari, elektron pochta manzillari, veb-sahifa — mavjud bo‘lsa;
 ariza beruvchi amalga oshirishni mo‘ljallayotgan zargarlik buyumlari va boshqa buyumlar savdosi turi (turlari);
 tarozi va toshlar (har xil og‘irlikdagi) tekshirilganligi haqidagi ma’lumot;
 zargarlik buyumlari va qimmatbaho metallardan yasalgan boshqa buyumlar bilan ishlash mo‘ljallanayotgan obyektning yong‘in xavfsizligi talablariga muvofiqligi haqidagi ma’lumot;
 ro‘yxatdan o‘tkazish guvohnomasini olish tartibi — umumiy yoki tezlashtirilgan tartib;
 ro‘yxatdan o‘tkazish guvohnomasini olish uchun berilgan ariza ko‘rib chiqilganligi uchun yig‘im va ro‘yxatdan o‘tkazish guvohnomasi berilganligi uchun yig‘im to‘langanligini tasdiqlovchi ma’lumotlar.
 Ariza beruvchi zargarlik buyumlari va qimmatbaho metallardan yasalgan boshqa buyumlar savdosi bilan shug‘ullanish uchun ro‘yxatdan o‘tkazish guvohnomasi berilishi to‘g‘risida O‘zbekiston Respublikasi Vazirlar Mahkamasining 2018-yil 29-maydagi 399-son qaroriga 2-ilovaga muvofiq nazarda tutilgan faoliyat turlari doirasida qimmatbaho metallar va qimmatbaho toshlar bilan ishlashning barcha turlarini ko‘rsatgan holda yoki ushbu guruhlardagi istalgan bir nechta faoliyat turlarini ko‘rsatgan holda ariza berish huquqiga ega.
 14. O‘zbekiston Respublikasi Vazirlar Mahkamasining 2018-yil 29-maydagi 399-son qaroriga 4-ilovada nazarda tutilgan elektron idoralararo hamkorlik tizimi sxemasiga muvofiq Asillik palatasi ro‘yxatdan o‘tkazish guvohnomasini berish uchun zarur bo‘lgan boshqa vakolatli idoralardagi mavjud ma’lumotlarni belgilangan tartibda mustaqil ravishda oladi. 
 15. Asillik palatasiga: 
 ro‘yxatdan o‘tkazish guvohnomasi berilishi uchun arizalarni ariza beruvchidan bevosita, pochta aloqasi vositalari orqali yoki elektron shaklda olish;
 Davlat xizmatlari markaziga yoxud Yagona portalga murojaat qilgan ariza beruvchilarni ularning arizalari ko‘rib chiqilayotgan jarayonlar davrida taklif qilish;
 ariza beruvchilardan ushbu Nizomning 12 va 13-bandlarida nazarda tutilmagan ma’lumotlar taqdim etilishini talab qilish taqiqlanadi. 
 16. Ariza beruvchi arizada u tomonidan berilgan ariza ko‘rib chiqilishi natijasi bo‘yicha qabul qilingan qaror haqidagi bildirishnoma shaklini ko‘rsatadi.
 Ariza beruvchining ro‘yxatdan o‘tkazish guvohnomasini olish uchun bergan arizasida elektron manzili ko‘rsatilishi uning arizasi bo‘yicha qabul qilingan qaror to‘g‘risidagi bildirishnoma elektron shaklda berilishiga roziligini bildiradi.
 17. Ariza beruvchi shaxsan o‘zi kelib murojaat qilgan taqdirda Davlat xizmatlari markazi xodimi Asillik palatasi tomonidan belgilangan tartibda tasdiqlangan davlat xizmatlari pasportiga muvofiq arizaning to‘liqligini tekshiradi.
 Ariza ro‘yxatga olingandan keyin Davlat xizmatlari markazi xodimi ariza beruvchiga ariza qabul qilganligi haqida tilxat beradi yoki arizaning nusxasiga arizaning ro‘yxatga olinganligi haqidagi raqamni ko‘rsatgan holda tegishli belgi qo‘yadi. 
 18. Davlat xizmatlari markazi xodimi ariza beruvchi tomonidan shaxsan topshirilgan arizani olgan kuni Yagona portal orqali Asillik palatasiga yuboriladigan xizmatlar pasportiga muvofiq shaklda arizada ko‘rsatilgan ma’lumotlarni kiritadi. 
 19. Ariza beruvchi o‘zi turgan joydan boshqa joy bo‘yicha Davlat xizmatlari markaziga murojaat qilgan taqdirda uning arizasi Davlat xizmatlari markazi tomonidan Yagona portal orqali Asillik palatasiga yuboriladi.
 Ariza beruvchi tomonidan ariza Davlat xizmatlari markaziga elektron uskunada taqdim etilsa, Davlat xizmatlari markazi xodimi, zarurat bo‘lganda, Davlat xizmatlari markazining o‘ziga o‘zi xizmat qilish uchun ajratilgan xonasida unga arizani Yagona portal orqali jo‘natishga ko‘maklashadi.
 Qog‘ozga rasmiylashtirilgan “PDF”da (hujjatlarning platformaaro formatida) nusxalar shaklida bo‘lgan skanerlangan hujjatlar ilova qilingan ma’lumotlarni jo‘natishga ruxsat etiladi. Har bir hujjat alohida fayl shaklida bo‘lishi, har bir faylning hajmi 10 Mb dan oshmasligi va barcha autentik belgilarning asilligi saqlanishini ta’minlaydigan (har dyuymga 200 nuqtadan kam bo‘lmagan) bo‘lishi kerak.
 20. Yagona portal orqali jo‘natilgan ariza avtomatik ravishda noyob ro‘yxatga olish raqami berilgan holda ro‘yxatga olinadi.
 Ariza Asillik palatasining mas’ul xodimi tomonidan qabul qilinadi, qabul qilinganligi haqida bildirishnoma beriladi. 
 21. Asillik palatasi ariza berish usulidan qat’i nazar, qonun hujjatlarida belgilangan tartibda qabul qilingan arizani ko‘rib chiqadi, ro‘yxatdan o‘tkazish guvohnomasini beradi yoki ro‘yxatdan o‘tkazish guvohnomasini berishni rad etadi va ariza qabul qilingan sanadan boshlab:
 ro‘yxatdan o‘tkazish guvohnomasini berish yoki amal qilish muddatini uzaytirish uchun — 5 ish kunidan (zargarlik buyumlari bilan savdo qilish uchun ro‘yxatdan o‘tkazish guvohnomasini tezlashtirilgan tartibda berish uchun murojaat qilinganda 2 ish kunidan, amal qilish muddatini tezlashtirilgan tartibda uzaytirish uchun murojaat qilinganda esa 1 ish kunidan);
 ro‘yxatdan o‘tkazish guvohnomasini qayta rasmiylashtirish uchun — 3 ish kunidan (zargarlik buyumlari bilan savdo qilish uchun ro‘yxatdan o‘tkazish guvohnomasini tezlashtirilgan tartibda qayta rasmiylashtirish uchun murojaat qilinganda — 2 ish kunidan); 
 o‘z xohishi bilan vaqtincha faoliyatni to‘xtatib turish uchun — 8 ish soatidan;
 o‘z xohishi bilan faoliyatni tiklash uchun — 8 ish soatidan;
 o‘z xohishi bilan faoliyatni to‘xtatish uchun — 8 ish soatidan oshmaydigan muddatda ko‘rib chiqadi.
 Asillik palatasi xodimlariga ro‘yxatdan o‘tkazish guvohnomasini berish to‘g‘risidagi arizani bevosita ariza beruvchilardan, pochta aloqasi vositasi orqali yoki elektron shaklda qabul qilish hamda arizani ko‘rib chiqish jarayonida Davlat xizmatlari markazi yoki Yagona portal orqali murojaat qilgan ariza beruvchini taklif qilish taqiqlanadi.
 22. Ro‘yxatdan o‘tkazish guvohnomasini berish to‘g‘risidagi ariza ko‘rib chiqilganligi uchun ariza beruvchidan bazaviy hisoblash miqdorining bir baravari miqdorida yig‘im undiriladi. Zargarlik buyumlari bilan savdo qilish uchun ro‘yxatdan o‘tkazish guvohnomasini berish to‘g‘risidagi arizani tezlashtirilgan tartibda ko‘rib chiqish uchun murojaat qilinganda, ushbu xatboshida nazarda tutilgan yig‘imdan tashqari bazaviy hisoblash miqdorining bir baravari miqdorida qo‘shimcha to‘lov ham undiriladi.
 Davlat xizmati ko‘rsatish uchun YIDXP orqali murojaat qilgan taqdirda ushbu bandning birinchi xatboshida ko‘rsatilgan summaning 90 foizi miqdorida yig‘im undiriladi. 
 To‘lov Internet tarmog‘i orqali real vaqt rejimida “SMS-axborotlash” xizmati ulangan bank kartasi bilan naqd pulsiz hisob-kitob qilish orqali, O‘zbekiston Respublikasi banklari kassalarida hisob raqamidan bank o‘tkazmalari yordamida naqd pulsiz hisob-kitob qilish orqali amalga oshirilishi mumkin.
 23. Ro‘yxatdan o‘tkazish guvohnomasini berish to‘g‘risidagi ariza ko‘rib chiqilganligi uchun to‘lanayotgan yig‘imning, shuningdek, zargarlik buyumlari bilan savdo qilish uchun ro‘yxatdan o‘tkazish guvohnomasini berish to‘g‘risidagi arizani tezlashtirilgan tartibda ko‘rib chiqish uchun to‘langan qo‘shimcha to‘lovning summasi quyidagi tartibda taqsimlanadi: 
 a) Yagona portal orqali murojaat qilinganda yig‘imning/qo‘shimcha to‘lovning: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — O‘zbekiston Respublikasi Adliya vazirligi huzuridagi Davlat xizmatlari agentligining (keyingi o‘rinlarda Agentlik deb ataladi) budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi; 
 b) davlat xizmatlari markazlariga o‘zi kelib murojaat qilinganda yig‘imning/qo‘shimcha to‘lovning: 
 20 foizi — Agentligining budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi. 
 Tezlashtirilgan tartib bo‘yicha zargarlik buyumlari bilan savdo qilish uchun ro‘yxatdan o‘tkazish guvohnomasini berish haqidagi ariza o‘z vaqtida ko‘rib chiqilmagan taqdirda, qo‘shimcha to‘lov summasi ariza beruvchiga qaytarilishi shart.
 24. Ariza beruvchi berilgan arizani rad etgan taqdirda ariza ko‘rib chiqilganligi uchun to‘langan yig‘im summasi qaytarilmaydi.
 25. Qimmatbaho metallar va qimmatbaho toshlar bilan ishlarni bajarish natijasida fuqarolarning hayoti va/yoki sog‘lig‘iga, jamoat xavfsizligiga va/yoki atrof-muhitga zarar yetishi xavfi paydo bo‘lishiga shubha paydo bo‘lgan taqdirda Asillik palatasi ro‘yxatdan o‘tkazish guvohnomasini berish yoki berishni rad etish to‘g‘risida qaror qabul qilish uchun ariza beruvchining ishlab chiqarish bazasini uning qimmatbaho metallar va qimmatbaho toshlar bilan ishlashga tayyorligini aniqlash yuzasidan tekshirishdan o‘tkazish huquqiga ega.
 26. Ushbu Nizomning 21-bandida nazarda tutilgan qarorni qabul qilish muddati tugashidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 3-ilovaga muvofiq shakl bo‘yicha berilgan arizaga ko‘ra rasmiylashtirilgan ro‘yxatdan o‘tkazish guvohnomasini yoki ushbu Nizomga 5-ilovaga muvofiq shakl bo‘yicha ro‘yxatdan o‘tkazish guvohnomasini berishni rad etish to‘g‘risidagi bildirishnomani yuboradi. 
 Davlat xizmatlari markaziga arizani o‘rganib chiqish natijasi bo‘yicha tushgan, Davlat xizmatlari markazi tomonidan qog‘ozga chop etilgan va uning muhri bosilgan hujjat Asillik palatasi tomonidan berilgan ro‘yxatdan o‘tkazish guvohnomasiga tenglashtiriladi.
 27. Agar Asillik palatasi ariza beruvchining qonun hujjatlarida belgilangan tartibda taqdim qilingan ro‘yxatdan o‘tkazish guvohnomasini berish to‘g‘risidagi arizasini ko‘rib chiqishning belgilangan muddati mobaynida ariza beruvchiga ushbu Nizomga 3-ilovaga muvofiq shakl bo‘yicha rasmiylashtirilgan ro‘yxatdan o‘tkazish guvohnomasini yubormasa yoki ushbu Nizomga 5-ilovaga muvofiq shakl bo‘yicha uning arizasida ko‘rsatilgan shaklda ro‘yxatdan o‘tkazish guvohnomasini berishni rad etish to‘g‘risida xabardor qilmasa, ushbu Nizomning 21-bandida nazarda tutilgan muddat o‘tgach ariza beruvchi bu to‘g‘rida Davlat xizmatlari markazi yoxud Yagona portal orqali tegishli bildirishnomani yuborib qimmatbaho metallar va qimmatbaho toshlar bilan ishlarni bajarish huquqiga ega bo‘ladi.
 Ushbu bandning birinchi xatboshida nazarda tutilgan holatda Asillik palatasi ariza beruvchining tegishli bildirishnomasi olingan kundan boshlab uch ish kuni mobaynida ushbu Nizomga 3-ilovaga muvofiq shakl bo‘yicha rasmiylashtirilgan ro‘yxatdan o‘tkazish guvohnomasini yuborishi shart.
 Ro‘yxatdan o‘tkazish guvohnomasi olingunga qadar Davlat xizmatlari markazining noyob ro‘yxatdan o‘tkazish raqamiga egalik to‘g‘risidagi bildirishnomasi yoki noyob ro‘yxatdan o‘tkazish raqami qabul qilinganligi va u to‘g‘risidagi belgi qo‘yilgan bildirishnoma olinganligi to‘g‘risidagi tilxat ro‘yxatdan o‘tkazish guvohnomasiga tenglashtiriladi hamda qimmatbaho metallar va qimmatbaho toshlar bilan ishlarni amalga oshirish uchun asos hisoblanadi.
 28. Ro‘yxatdan o‘tkazish guvohnomasi elektron hujjat shaklida rasmiylashtiriladi va Asillik palatasi boshlig‘ining, u yo‘qligida esa o‘rinbosarining ERI bilan tasdiqlanadi, qonun hujjatlarida belgilangan tartibda berilgan arizaga ko‘ra Davlat xizmatlari markaziga yoxud ariza beruvchining Yagona portaldagi shaxsiy kabinetiga yuboriladi.
 Ro‘yxatdan o‘tkazish guvohnomasi rasmiylashtirilganligi to‘g‘risidagi zarur ma’lumotlar tegishli axborot tizimlariga kiritiladi. 
 29. Ro‘yxatdan o‘tkazish guvohnomasi berilganligi uchun bazaviy hisoblash miqdorining bir baravari miqdorida yig‘im undiriladi. 
 Yagona portal orqali murojaat qilinganda, ushbu bandning birinchi xatboshida ko‘rsatilgan yig‘im summasining 90 foizi miqdorida yig‘im undiriladi.
 30. To‘lov Internet tarmog‘i orqali real vaqt rejimida “SMS-axborotlash” xizmati ulangan bank kartasi bilan naqd pulsiz hisob-kitob qilish orqali, O‘zbekiston Respublikasi banklari kassalarida naqd pulsiz hisob-kitob qilish orqali, hisob raqamidan bank o‘tkazmalari yordamida amalga oshirilishi mumkin.
 31. Ro‘yxatdan o‘tkazish guvohnomasi berilganligi uchun to‘lanayotgan yig‘im summasi quyidagi tartibda taqsimlanadi: 
 a) Yagona portal orqali murojaat qilingan taqdirda yig‘im summasining: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi; 
 b) davlat xizmatlari markazlariga kelgan holda murojaat qilingan holatlarda yig‘im summasining: 
 20 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi.
 32. Asillik palatasi tomonidan ro‘yxatdan o‘tkazish guvohnomasini berishni rad etish to‘g‘risida qaror qabul qilinganda, shuningdek, ariza beruvchi berilgan arizani rad etgan taqdirda ro‘yxatdan o‘tkazish guvohnomasini berish uchun to‘langan yig‘im summasi qaytarilishi kerak.
 38. Ro‘yxatdan o‘tkazish guvohnomasini berish quyidagi asoslar bo‘yicha rad etilishi mumkin:
 ro‘yxatdan o‘tkazish guvohnomasini olish uchun zarur bo‘lgan ma’lumotlar ariza beruvchi tomonidan to‘liq bo‘lmagan hajmda taqdim etilishi;
 ariza beruvchining ushbu Nizomning 10 va 11-bandlarida nazarda tutilgan ruxsat berish talablari va shartlariga nomuvofiqligi;
 ariza beruvchi tomonidan ko‘rsatilgan ma’lumotlarda ishonchsiz yoki noto‘g‘ri ma’lumotlarning mavjudligi;
 ushbu Nizomning 25-bandiga muvofiq o‘tkazilgan tekshirishlar yakunlari bo‘yicha xulosaning asosli ravishda salbiy bo‘lishi sabablarining mavjudligi.
 Ro‘yxatdan o‘tkazish guvohnomasini berishning boshqa asoslarga, shu jumladan, maqsadga muvofiq emasligiga ko‘ra rad etilishiga yo‘l qo‘yilmaydi.
 39. Ro‘yxatdan o‘tkazish guvohnomasi berishni rad etish haqida qaror qabul qilingan taqdirda Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga rad etish haqida ushbu Nizomga 5-ilovaga muvofiq shakl bo‘yicha rad etish sabablarini, qonun hujjatlarining aniq normalarini ko‘rsatib va ariza beruvchi ko‘rsatilgan sabablarni bartaraf etib qayta ko‘rib chiqish uchun hujjatlarni taqdim etishi mumkin bo‘lgan muddatni ko‘rsatgan holda tegishli bildirishnoma jo‘natadi.
 Ariza beruvchi rad etish sabablarini bartaraf etish va hujjatlarni qayta ko‘rib chiqish uchun taqdim etish huquqiga ega bo‘lgan muddat o‘ttiz kalendar kun doirasida belgilanadi.
 40. Ro‘yxatdan o‘tkazish guvohnomasini berishni rad etish uchun oldin asos bo‘lgan sabablar ariza beruvchi tomonidan belgilangan muddatda bartaraf etilgan taqdirda, hujjatlarni takroran ko‘rib chiqish ro‘yxatdan o‘tkazish guvohnomasini berish yoki uni berishni rad etish Asillik palatasi tomonidan ariza beruvchining rad etishning sabablari bartaraf etilgani va ularning bartaraf etilgani to‘g‘risidagi arizasi va sabablarning bartaraf etilganligini tasdiqlovchi tegishli ma’lumotlar olingan kundan boshlab umumiy tartibda ko‘rib chiqib rad etilgan arizalar bo‘yicha uch ish kunidan oshmaydigan muddatda, tezlashtirilgan tartibda ko‘rib chiqib rad etilgan arizalar bo‘yicha bir ish kunidan oshmaydigan muddatda amalga oshiriladi. Ariza takroran ko‘rib chiqilganligi uchun yig‘im undirilmaydi. 
 Rad etishning sabablari bartaraf etilganligi to‘g‘risidagi ariza va tegishli ma’lumotlar ushbu Nizomning 3-bobida nazarda tutilgan tartibda taqdim qilinadi.
 41. Arizani takroran ko‘rib chiqishda rad etish to‘g‘risidagi bildirishnomada oldin ko‘rsatilmagan yangi asoslar bilan ro‘yxatdan o‘tkazish guvohnomasini berishni rad etishga yo‘l qo‘yilmaydi, oldin ko‘rsatilgan sabablar bartaraf etilganligini tasdiqlovchi hujjatlar bilan bog‘liq bo‘lgan rad etish sabablarining ko‘rsatilishi bundan mustasno.
 42. Rad etilgani to‘g‘risidagi yozma bildirishnomada ko‘rsatilgan muddat o‘tgandan keyin ariza beruvchi tomonidan berilgan ariza yangidan berilgan ariza hisoblanadi va ushbu Nizomning 12 va 13-bandlarida ko‘rsatilgan shartlarda ko‘rib chiqiladi.
 43. Ariza beruvchi ro‘yxatdan o‘tkazish guvohnomasini berish rad etilganligi, shuningdek, Asillik palatasi mansabdor shaxsining xatti-harakati (harakatsizligi) yuzasidan belgilangan tartibda shikoyat qilish huquqiga ega.
 44. Yuridik shaxs qayta tashkil etilgan, joylashgan joyi (pochta manzili) o‘zgargan, firma nomi, tashkiliy-huquqiy shakli o‘zgargan, ta’sis hujjatlariga o‘zgartirishlar kiritilgan yoxud u tomonidan ro‘yxatdan o‘tkazish guvohnomasida ko‘rsatilgan joyni va/yoki faoliyat turini o‘zgartirish haqida qaror qabul qilganida, yuridik shaxs (uning huquqiy vorisi) ushbu Nizomning 12 va 13-bandlarida nazarda tutilgan tartibda qayta ro‘yxatdan o‘tganidan keyin besh ish kuni davomida ushbu Nizomga 6-ilovaga muvofiq shakl bo‘yicha ro‘yxatdan o‘tkazish guvohnomasi qayta rasmiylashtirilganligi haqida:
 ushbu bandning birinchi xatboshida ko‘rsatilgan o‘zgarishlarni tasdiqlovchi ma’lumotlarni;
 ro‘yxatdan o‘tkazish guvohnomasining raqami, berilgan va amal qilish muddati tugagan sanalarni;
 qimmatbaho metallar va qimmatbaho toshlar bilan ishlarni amalga oshirish mo‘ljallangan obyektning (ro‘yxatdan o‘tkazish guvohnomasida ko‘rsatilgan faoliyat turini amalga oshirish joyi o‘zgargan taqdirda) yong‘in xavfsizligi talablariga muvofiqligi haqidagi ma’lumotlarni;
 O‘zbekiston Respublikasi Markaziy banki zaxirasidan ajratilgan qimmatbaho metallardan (ro‘yxatdan o‘tkazish guvohnomasida ko‘rsatilgan faoliyat turini amalga oshirish joyi o‘zgargan taqdirda) foydalanish mo‘ljallangan obyektlar uchun — obyektning texnik mustahkamligi va O‘zbekiston Respublikasi Milliy gvardiyasi Qo‘riqlash bosh boshqarmasi bo‘linmalarining texnik qo‘riqlash Markazi (punkti)ga ulanganligi haqidagi ma’lumotlarni; 
 qayta rasmiylashtirish tartibi — umumiy yoki tezlashtirilgan tartib (zargarlik buyumlari bilan savdo qilish uchun ro‘yxatdan o‘tkazish guvohnomasi uchun);
 ro‘yxatdan o‘tkazish guvohnomasini qayta rasmiylashtirish uchun to‘langan yig‘im haqidagi ma’lumotlarni ko‘rsatgan holda ariza berishi kerak.
 45. Ariza qonun hujjatlarida belgilangan tartibda Davlat xizmatlari markaziga o‘zi borib yoki pochta aloqasi vositalaridan foydalanib yoxud Yagona portal orqali elektron shaklda ariza beruvchining ERI bilan tasdiqlanib taqdim etiladi.
 46. Ro‘yxatdan o‘tkazish guvohnomasi umumiy tartibda qayta rasmiylashtirilganligi uchun bazaviy hisoblash miqdorining 50 foizi miqdorida yig‘im, tezlashtirilgan tartibda qayta rasmiylashtirilganligi uchun esa bazaviy hisoblash miqdorining bir baravari miqdorida qo‘shimcha to‘lov undiriladi. 
 Yagona portal orqali murojaat qilinganda, ushbu bandning birinchi xatboshida ko‘rsatilgan yig‘im summasining 90 foizi miqdorida yig‘im undiriladi. 
 Ro‘yxatdan o‘tkazish guvohnomasi umumiy tartibda qayta rasmiylashtirilganligi uchun to‘lanadigan yig‘imning, shuningdek, zargarlik buyumlari bilan savdo qilish uchun ro‘yxatdan o‘tkazish guvohnomasini qayta rasmiylashtirish to‘g‘risidagi arizani tezlashtirilgan tartibda ko‘rib chiqish uchun to‘langan qo‘shimcha to‘lov summasi quyidagi tartibda taqsimlanadi: 
 a) Yagona portal orqali murojaat qilingan taqdirda yig‘imning/qo‘shimcha to‘lovning: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi; 
 b) davlat xizmatlari markazlariga o‘zi borib murojaat etilgan hollarda yig‘imning/qo‘shimcha to‘lovning: 
 20 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi.
 Ro‘yxatdan o‘tkazish guvohnomasini qayta rasmiylashtirishni rad etish haqida qaror qabul qilingan taqdirda Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 7-ilovaga muvofiq shakl bo‘yicha rad etish sabablarini, qonun hujjatlarining aniq normalarini ko‘rsatib va ariza beruvchi ko‘rsatilgan sabablarni bartaraf etib qayta ko‘rib chiqish uchun hujjatlarni taqdim etishi mumkin bo‘lgan muddatni ko‘rsatgan holda rad etish haqida tegishli bildirishnomani yuboradi.
 Asillik palatasi tomonidan ro‘yxatdan o‘tkazish guvohnomasini qayta rasmiylashtirishni rad etish haqida qaror qabul qilingan taqdirda to‘langan yig‘im summasi qaytariladi. Bunda zargarlik buyumlari bilan savdo qilish uchun ro‘yxatdan o‘tkazish guvohnomasini qayta rasmiylashtirish to‘g‘risidagi arizani tezlashtirilgan tartibda ko‘rib chiqish uchun to‘langan qo‘shimcha to‘lov summasi qaytarilmaydi.
 47. Asillik palatasidan ro‘yxatdan o‘tkazish guvohnomasi qayta rasmiylashtirilganligi haqidagi bildirishnoma olingunga qadar noyob ro‘yxatdan o‘tkazish raqami bilan ariza qabul qilinganida berilgan tilxat yoki Davlat xizmatlari markazining ariza qabul qilinganligi va noyob ro‘yxatdan o‘tkazish raqami to‘g‘risida belgi qo‘yilgan arizaning nusxasi ro‘yxatdan o‘tkazish guvohnomasiga tenglashtiriladi va qimmatbaho metallar bilan ishlarni amalga oshirishni davom ettirishga asos bo‘ladi (ro‘yxatdan o‘tkazish guvohnomasida ko‘rsatilgan, faoliyat ko‘rsatish joyi va/yoki faoliyat turi o‘zgarishi bilan bog‘liq bo‘lgan qayta rasmiylashtirish bundan mustasno).
 48. Asillik palatasi ro‘yxatdan o‘tkazish guvohnomasini qayta rasmiylashtirish uchun taqdim etilgan arizani ko‘rib chiqib ushbu Nizomda nazarda tutilgan tartibda ro‘yxatdan o‘tkazish guvohnomasini rasmiylashtiradi.
 Ro‘yxatdan o‘tkazish guvohnomasini qayta rasmiylashtirish jarayonida Asillik palatasi ro‘yxatdan o‘tkazish guvohnomasi reyestriga tegishli o‘zgartirishlar kiritadi.
 Ro‘yxatdan o‘tkazish guvohnomasi qayta rasmiylashtirilganda oldin berilgan ro‘yxatdan o‘tkazish guvohnomasining amal qilish muddati o‘zgarmaydi.
 49. Ro‘yxatdan o‘tkazish guvohnomasini qayta rasmiylashtirish Davlat xizmatlari markazidan ro‘yxatdan o‘tkazish guvohnomasini qayta rasmiylashtirish uchun ariza olingan yoxud Yagona portal orqali ariza beruvchi tomonidan Asillik palatasiga tegishli ariza taqdim etilganligi to‘g‘risidagi bildirishnoma olingan kundan boshlab umumiy tartibda ko‘rib chiqish uchun yo‘llangan arizalar bo‘yicha uch ish kuni mobaynida, tezlashtirilgan tartibda ko‘rib chiqish uchun yo‘llangan arizalar bo‘yicha esa ikki ish kuni mobaynida amalga oshiriladi.
 53. Asillik palatasiga arizalarni ko‘rib chiqish jarayonida bevosita ariza beruvchilardan pochta aloqasi vositalari orqali yoki elektron shaklda ro‘yxatdan o‘tkazish guvohnomasini qayta rasmiylashtirish to‘g‘risidagi arizani qabul qilish, Davlat xizmatlari markaziga yoxud Yagona portali orqali murojaat etgan ariza beruvchilarni ularning arizalarini ko‘rib chiqish jarayonida taklif qilish taqiqlanadi. 
 54. Ro‘yxatdan o‘tkazish guvohnomasining amal qilish muddati ariza beruvchi tomonidan unda ko‘rsatgan muddat o‘tgunga qadar uzaytirilishi mumkin.
 Vazirlar Mahkamasining 2018-yil 29-maydagi 399-son qaroriga 2-ilovada nazarda tutilgan qimmatbaho metallar va qimmatbaho toshlar bilan ishlarni amalga oshirishga (faoliyat turlari guruhlari doirasida) ro‘yxatdan o‘tkazish guvohnomasining amal qilish muddatini uzaytirish uchun ariza beruvchi qonun hujjatlarida belgilangan tartibda, ushbu Nizomga 6-ilovaga muvofiq shakl bo‘yicha Davlat xizmatlari markaziga shaxsan o‘zi kelib yoxud Yagona portalga ERI bilan tasdiqlangan elektron shakldagi ro‘yxatdan o‘tkazish guvohnomasining amal qilish muddatini uzaytirish haqidagi ariza bilan murojaat qiladi va unda quyidagilar ko‘rsatiladi:
 yuridik shaxsning tashkiliy-huquqiy shakli va nomi, soliq to‘lovchining identifikatsiya raqami (STIR), joylashgan joyi (pochta manzili), faoliyatni olib borish joyi (manzili), bank bo‘linmasi nomi va bankning hisob raqami, telefon raqamlari, elektron pochta manzillari, veb-sayt — mavjud bo‘lganda;
 ro‘yxatdan o‘tkazish guvohnomasining raqami, berilgan vaqti va amal qilish muddati tamom bo‘lishi sanasi;
 tarozi va toshlar tekshirishdan o‘tganligi haqidagi ma’lumot (tarozilar farqi);
 qimmatbaho metallar va qimmatbaho toshlar bilan ishlarni amalga oshirish uchun mo‘ljallangan obyektning yong‘in xavfsizligi talablariga muvofiqligi haqidagi ma’lumotlar;
 O‘zbekiston Respublikasi Markaziy banki zaxirasidan berilayotgan qimmatbaho metallardan foydalanish mo‘ljallangan obyektlar uchun — obyektning texnik mustahkamligi va obyekt O‘zbekiston Respublikasi Milliy gvardiyasi Qo‘riqlash bosh boshqarmasi bo‘linmalarining texnik qo‘riqlash Markaziga (punktiga) ulanganligi haqidagi ma’lumotlar;
 ro‘yxatdan o‘tkazish guvohnomasining amal qilish muddati uzaytirilganligi uchun yig‘im to‘laganligini tasdiqlovchi ma’lumotlar.
 55. Zargarlik buyumlari va qimmatbaho metallardan yasalgan boshqa buyumlar bilan savdo qilish uchun ro‘yxatdan o‘tkazish guvohnomasining amal qilish muddatini uzaytirish uchun (Vazirlar Mahkamasining 2018-yil 29-maydagi 399-son qaroriga 3-ilovaga muvofiq shakl bo‘yicha) ariza beruvchi qonun hujjatlarida belgilangan tartibda, ushbu Nizomga 6-ilovaga muvofiq shakl bo‘yicha Davlat xizmatlari markaziga yoxud Yagona portalga ERI bilan tasdiqlangan elektron shakldagi ro‘yxatdan o‘tkazish guvohnomasining amal qilish muddatini uzaytirish haqidagi ariza bilan murojaat qiladi va unda quyidagilar ko‘rsatiladi:
 yuridik shaxsning tashkiliy-huquqiy shakli va nomi, soliq to‘lovchining identifikatsiya raqami (STIR), joylashgan joyi (pochta manzili), faoliyatni olib borish joyi (manzili), bank bo‘linmasi nomi va bankning hisob raqami, telefon raqamlari, elektron pochta manzillari, veb-sayt — mavjud bo‘lganda;
 ro‘yxatdan o‘tkazish guvohnomasining raqami, berilgan vaqti va amal qilish muddati tamom bo‘lishi sanasi;
 tarozi va toshlar tekshirishdan o‘tganligi haqidagi ma’lumot (tarozilar farqi);
 qimmatbaho metallar va qimmatbaho toshlar bilan ishlarni amalga oshirish uchun mo‘ljallangan obyektning yong‘in xavfsizligi talablariga muvofiqligi haqidagi ma’lumotlar;
 amal qilish muddatini uzaytirish tartibi — umumiy yoki tezlashtirilgan tartib; 
 ro‘yxatdan o‘tkazish guvohnomasining amal qilish muddati uzaytirilganligi uchun yig‘im to‘langanligini tasdiqlovchi ma’lumotlar.
 56. Ro‘yxatdan o‘tkazish guvohnomasining amal qilish muddati umumiy tartibda uzaytirilganligi uchun bazaviy hisoblash miqdorining 50 foizi miqdorida yig‘im, tezlashtirilgan tartibda uzaytirilganligi uchun esa bazaviy hisoblash miqdorining bir baravari miqdorida qo‘shimcha to‘lov undiriladi. 
 Yagona portal orqali murojaat qilinganda, ushbu bandning birinchi xatboshida ko‘rsatilgan yig‘im summasining 90 foizi miqdorida yig‘im undiriladi. 
 Ro‘yxatdan o‘tkazish guvohnomasining amal qilish muddati uzaytirilganligi uchun to‘lanayotgan yig‘imning, shuningdek, zargarlik buyumlari bilan savdo qilish uchun ro‘yxatdan o‘tkazish guvohnomasining amal qilish muddatini uzaytirish to‘g‘risidagi arizani tezlashtirilgan tartibda ko‘rib chiqish uchun to‘langan qo‘shimcha to‘lovning summasi quyidagi tartibda taqsimlanadi: 
 a) Yagona portal orqali murojaat qilingan taqdirda yig‘imning/qo‘shimcha to‘lovning: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi; 
 b) davlat xizmatlari markazlariga o‘zi kelib murojaat qilingan holatlarda yig‘imning/qo‘shimcha to‘lovning: 
 20 foizi — Agentlikning budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Asillik palatasining hisob raqamiga o‘tkaziladi va tushadigan mablag‘lar uning moddiy-texnika bazasini mustahkamlashga, mehnatga haq to‘lashga va uning xodimlarini rag‘batlantirishga yo‘naltiriladi.
 Ushbu Nizomning 21-bandida nazarda tutilgan qaror qabul qilish muddati tugallangunga qadar uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 3-ilovaga muvofiq shakl bo‘yicha berilgan ariza hisobga olingan holda uzaytirilgan ro‘yxatdan o‘tkazish guvohnomasini yoki rad etish sabablari, qonun hujjatlarining aniq normalari va ariza beruvchi ko‘rsatib o‘tilgan sabablarni bartaraf etib hujjatlarni takroran ko‘rib chiqish uchun taqdim etishi mumkin bo‘lgan muddat ko‘rsatilgan holda ushbu Nizomga 8-ilovaga muvofiq shakl bo‘yicha ro‘yxatdan o‘tkazish guvohnomasini berishni rad etish to‘g‘risidagi bildirishnomani yuboradi. 
 Asillik palatasi tomonidan ro‘yxatdan o‘tkazish guvohnomasining amal qilish muddatini uzaytirishni rad etish haqida qaror qabul qilingan taqdirda to‘langan yig‘im qaytariladi. Bunda zargarlik buyumlari bilan savdo qilish uchun ro‘yxatdan o‘tkazish guvohnomasining amal qilish muddatini uzaytirish to‘g‘risidagi arizani tezlashtirilgan tartibda ko‘rib chiqish uchun to‘langan qo‘shimcha to‘lov summasi qaytarilmaydi.
 57. Ro‘yxatdan o‘tkazish guvohnomasining amal qilish muddatini uzaytirish bo‘yicha ijobiy qaror qabul qilingan taqdirda Asillik palatasi tegishli axborot tizimlarida elektron shaklda shakllantirilgan reyestrga ro‘yxatdan o‘tkazish guvohnomasining amal qilish muddati uzaytirilganligi haqidagi ma’lumotlarni kiritadi. 
 58. Ro‘yxatdan o‘tkazish guvohnomasining amal qilishi unda ko‘rsatilgan amal qilishi muddati tugagan sanadan to‘xtatiladi. 
 Ro‘yxatdan o‘tkazish guvohnomasining amal qilish muddatini uzaytirish to‘g‘risida ariza tushmagan hollarda Asillik palatasi qonun hujjatlarida belgilangan tartibda va usulda Davlat xizmatlari markaziga yoki ariza beruvchining Yagona portaldagi shaxsiy kabinetiga ushbu Nizomga 9-ilovaga muvofiq shakl bo‘yicha ro‘yxatdan o‘tkazish guvohnomasining amal qilishi to‘xtatilganligi haqidagi bildirishnomani yuboradi va uning amal qilishi to‘xtatilganligi haqidagi ma’lumotlarni tegishli axborot tizimiga kiritadi.
 59. Ro‘yxatdan o‘tkazish guvohnomasining amal qilish muddati tamom bo‘lgan sanadan boshlab yuridik shaxs qimmatbaho metallar va qimmatbaho toshlar bilan bog‘liq ishlarni bajarish bilan bog‘liq o‘z faoliyatini to‘xtatishi shart. 
 60. Ro‘yxatdan o‘tkazish guvohnomasining amal qilishini to‘xtatib turish va to‘xtatish “Tadbirkorlik faoliyati sohasidagi ruxsat berish tartib-taomillari to‘g‘risida”gi O‘zbekiston Respublikasi Qonunining 22 va 23-moddalarida nazarda tutilgan hollarda va tartibda amalga oshiriladi.
 Amal qilish muddati to‘xtatib turilgan, qayta tiklangan yoxud to‘xtatilgan ro‘yxatdan o‘tkazish guvohnomalari to‘g‘risidagi ma’lumotlar Asillik palatasi tomonidan tegishli axborot tizimlariga kiritiladi.
 Ro‘yxatdan o‘tkazish guvohnomalari amal qilishini belgilangan tartibda to‘xtatishga olib keladigan ruxsat berish talablari va shartlarining bir marta qo‘pol ravishda buzilishiga quyidagilar kiradi:
 ruxsat berish talablari va shartlariga rioya etilishini Asillik palatasi tomonidan belgilangan tartibda o‘tkaziladigan tekshirishlardan bosh tortish;
 tamg‘alash va asillik darajasini belgilash bo‘yicha o‘rnatilgan tartibni buzgan holda, qimmatbaho metallardan yasalgan zargarlik va boshqa buyumlarni va/yoki qayd etilgan asillik darajasiga mos kelmaydigan qimmatbaho toshlarni sotish; 
 qimmatbaho metallar va qimmatbaho toshlar bilan ishlarni bajarish natijasida fuqarolarning hayoti va/yoki sog‘lig‘iga, yuridik shaxslarning va/yoki yakka tartibdagi tadbirkorlarning mol-mulkiga zarar yetkazilishi yoxud bunday zarar yetkazilishining aniq xavfi paydo bo‘lishi.
 61. Asillik palatasi tomonidan ro‘yxatdan o‘tkazish guvohnomasining amal qilishini to‘xtatish yoki to‘xtatib qo‘yish to‘g‘risida qaror qabul qilinganda to‘xtatish haqidagi tegishli bildirishnoma (ushbu Nizomga 9-ilovaga muvofiq shakl bo‘yicha) yoki to‘xtatib qo‘yilganligi haqidagi tegishli bildirishnoma (ushbu Nizomga 10-ilovaga muvofiq shakl bo‘yicha) ariza beruvchining elektron pochta manziliga, uning joylashgan pochta manziliga yoki Yagona portaldagi shaxsiy kabinetiga arizada ko‘rsatilgan shaklda ro‘yxatdan o‘tkazish guvohnomasining amal qilishi to‘xtatib turilishi yoki to‘xtatilishining asoslangan sabablari, qonun hujjatlarining aniq normalari va ariza beruvchi ko‘rsatilgan sabablarni bartaraf qilib hujjatlarni qayta ko‘rib chiqish uchun taqdim etishi mumkin bo‘lgan muddatlar ko‘rsatilgan holda yuboriladi.
 Ro‘yxatdan o‘tkazish guvohnomasining amal qilishi to‘xtatilganligi yoki to‘xtatib qo‘yilganligi to‘g‘risida qabul qilingan qarorlar bo‘yicha Asillik palatasi ro‘yxatdan o‘tkazish guvohnomalari reyestriga tegishli o‘zgartirishlarni kiritadi hamda tegishli axborot tizimlarida shakllantiriladigan elektron shaklda tuziladigan reyestrga to‘xtatib qo‘yilgan va/yoki to‘xtatilgan ro‘yxatdan o‘tkazish guvohnomalari to‘g‘risidagi ma’lumotlarni kiritadi; 
 62. Ro‘yxatdan o‘tkazish guvohnomasining amal qilishi to‘xtatib qo‘yilishiga olib kelgan sabablar ariza beruvchi tomonidan belgilangan muddatda bartaraf etilgan taqdirda arizani ko‘rib chiqish Asillik palatasi tomonidan ariza tushgan kundan boshlab besh ish kunidan oshmagan muddatda amalga oshiriladi.
 Ro‘yxatdan o‘tkazish guvohnomasining amal qilishi to‘xtatib qo‘yilganligi sabablari bartaraf qilinganligi to‘g‘risidagi ariza va to‘xtatib qo‘yilishiga sabab bo‘lgan kamchiliklar bartaraf qilinganligini tasdiqlovchi tegishli ma’lumotlar ushbu Nizomning 4-bobida nazarda tutilgan tartibda taqdim qilinadi.
 Ariza takroran ko‘rib chiqilganligi uchun yig‘im undirilmaydi.
 63. Amal qilishi to‘xtatib qo‘yilgan ro‘yxatdan o‘tkazish guvohnomasining qayta tiklanganligi to‘g‘risida qaror qabul qilingan taqdirda ishchi organ amal qilishi to‘xtatib qo‘yilgan ro‘yxatdan o‘tkazish guvohnomasining qayta tiklanganligi to‘g‘risidagi ma’lumotni tegishli axborot tizimlarida elektron shaklda shakllantiriladigan reyestrga kiritadi. Ushbu Nizomga 11-ilovaga muvofiq shakl bo‘yicha tegishli bildirishnoma ariza beruvchiga uning arizasida ko‘rsatilgan shaklda yuboriladi.
 64. Ariza beruvchi tomonidan o‘z faoliyatini ixtiyoriy ravishda vaqtincha to‘xtatib turish to‘g‘risida qaror qabul qilingan taqdirda ariza beruvchi tomonidan qonun hujjatlarida belgilangan tartib va usulga muvofiq Davlat xizmatlari markaziga yoxud Yagona portal orqali ERI bilan tasdiqlangan elektron shaklda ushbu Nizomga 5-ilovaga muvofiq shakl bo‘yicha o‘z faoliyatini ixtiyoriy ravishda vaqtincha to‘xtatib turish to‘g‘risida ariza beriladi, arizada:
 yuridik shaxsning nomi va tashkiliy-huquqiy shakli, soliq to‘lovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank bo‘linmasining nomi va bank hisob raqami, telefon raqamlari, elektron pochta manzillari, veb-sayt — mavjud bo‘lganda;
 ro‘yxatdan o‘tkazish guvohnomasining raqami, berilgan sanasi va uning amal qilish muddati tamom bo‘lishi sanasi ko‘rsatiladi.
 65. Ushbu Nizomning 21-bandida nazarda tutilgan qaror qabul qilish muddati tamom bo‘lishidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga u tomonidan arizada ko‘rsatilgan shaklda ushbu Nizomga 12-ilovaga muvofiq shakl bo‘yicha qabul qilingan qaror to‘g‘risidagi bildirishnomani yuboradi va tegishli axborot tizimlariga ro‘yxatdan o‘tkazish guvohnomasi amal qilishi ixtiyoriy vaqtincha to‘xtatib turilishi haqida elektron shakldagi ma’lumotni kiritadi.
 Qonun hujjatlarida belgilangan tartibda qabul qilingan qaror to‘g‘risida ariza beruvchi xabardor qilingan sanadan boshlab ro‘yxatdan o‘tkazish guvohnomasining amal qilishi to‘xtatib turilgan deb hisoblanadi.
 66. Vaqtincha to‘xtatib turilgan ro‘yxatdan o‘tkazish guvohnomasining amal qilishi muddati uzaytirilishi to‘g‘risida ariza tushmagan taqdirda Asillik palatasi uning amal qilish muddati tamom bo‘lgandan keyin keyingi kunda uning to‘xtatilishi to‘g‘risidagi ma’lumotlarni tegishli axborot tizimlariga kiritadi va qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 9-ilovaga muvofiq shakl bo‘yicha ro‘yxatdan o‘tkazish guvohnomasining amal qilishi to‘xtatilishi to‘g‘risidagi bildirishnomani yuboradi. 
 67. Vaqtincha to‘xtatib turilgan ro‘yxatdan o‘tkazish guvohnomasining amal qilishi ixtiyoriy ravishda tiklanganligi to‘g‘risida qaror qabul qilinganda ariza beruvchi tomonidan qonun hujjatlarida belgilangan tartibga va usulga muvofiq Davlat xizmatlari markaziga yoxud Yagona portal orqali ERI bilan tasdiqlangan elektron shakldagi ushbu Nizomga 6-ilovaga muvofiq shakl bo‘yicha ixtiyoriy ravishda to‘xtatib turilgan ro‘yxatdan o‘tkazish guvohnomasi tiklanishiga ariza beriladi, arizada:
 yuridik shaxsning nomi va tashkiliy-huquqiy shakli, soliq to‘lovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank bo‘linmasining nomi va bank hisob raqami, telefon raqamlari, elektron pochta manzillari, veb-sayt — mavjud bo‘lganda;
 ro‘yxatdan o‘tkazish guvohnomasining raqami, berilgan sanasi va uning amal qilish muddati tamom bo‘lishi sanasi ko‘rsatiladi.
 68. Ushbu Nizomning 21-bandida nazarda tutilgan qaror qabul qilish muddati tugallanishidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga u tomonidan arizada ko‘rsatilgan shaklda ushbu Nizomga 13-ilovaga muvofiq shakl bo‘yicha qabul qilingan qaror to‘g‘risidagi bildirishnomani yuboradi va tegishli axborot tizimlariga vaqtincha to‘xtatib turilgan ro‘yxatdan o‘tkazish guvohnomasining amal qilishi tiklanganligi haqida elektron shakldagi ma’lumotni kiritadi.
 Belgilangan tartibda qabul qilingan qaror to‘g‘risida ariza beruvchi tomonidan arizada ko‘rsatilgan tartib va usulda ariza beruvchi xabardor qilingan sanadan boshlab ro‘yxatdan o‘tkazish guvohnomasining amal qilishi tiklangan deb hisoblanadi.
 69. Yuridik shaxsning muassislari (qatnashchilari) tomonidan ixtiyoriy ravishda tugatish yoki faoliyatning ushbu turini amalga oshirishni to‘xtatish to‘g‘risida qaror qabul qilingan taqdirda ariza beruvchi tomonidan qonun hujjatlarida belgilangan tartibda Davlat xizmatlari markaziga yoxud Yagona portal orqali ERI bilan tasdiqlangan elektron shakldagi ushbu Nizomga 6-ilovaga muvofiq shakl bo‘yicha ro‘yxatdan o‘tkazish guvohnomasining amal qilishini ixtiyoriy ravishda to‘xtatishga ariza beriladi, arizada:
 yuridik shaxsning nomi va tashkiliy-huquqiy shakli, soliq to‘lovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank bo‘linmasining nomi va bank hisob raqami, telefon raqamlari, elektron pochta manzillari, veb-sayt — mavjud bo‘lganda;
 ro‘yxatdan o‘tkazish guvohnomasining raqami, berilgan sanasi va uning amal qilish muddati tamom bo‘lishi sanasi ko‘rsatiladi.
 70. Ro‘yxatdan o‘tkazish guvohnomasining amal qilishini ixtiyoriy ravishda to‘xtatish to‘g‘risida Yagona portal orqali ariza berilgan taqdirda Asillik palatasi ushbu Nizomning 21-bandida nazarda tutilgan qaror qabul qilish muddati tugallanishigacha uch ish soatidan kechikmay ariza beruvchi tomonidan arizasida ko‘rsatilgan shaklda ushbu Nizomga 14-ilovaga muvofiq shakl bo‘yicha ariza beruvchini qabul qilingan qaror to‘g‘risida xabardor qiladi, ro‘yxatdan o‘tkazish guvohnomasining amal qilishi to‘xtatilishi to‘g‘risidagi ma’lumotni tegishli axborot tizimlarida shakllantiriladigan reyestrga elektron shaklda kiritadi.
 71. Qabul qilingan qaror to‘g‘risida ariza beruvchi u tomonidan arizada ko‘rsatilgan belgilangan tartibga va usulga muvofiq xabardor qilingan sanadan boshlab ro‘yxatdan o‘tkazish guvohnomasining amal qilishi ixtiyoriy ravishda to‘xtatilgan deb hisoblanadi.
 72. Amalga oshirilishiga ro‘yxatdan o‘tkazish guvohnomasi rasmiylashtirilgan faoliyat turlari guruhlari doirasidagi ishlar faqat ariza beruvchi tomonidan amalga oshirilishi mumkin. Berilgan ro‘yxatdan o‘tkazish guvohnomasi bo‘yicha huquqlarni boshqa shaxslarga berish taqiqlanadi.
 73. Asillik palatasining ro‘yxatdan o‘tkazish guvohnomasining amal qilishini to‘xtatib qo‘yish yoki to‘xtatish haqidagi qarori ustidan sudga shikoyat qilish mumkin.
 74. Asillik palatasi “Litsenziya” axborot tizimlari kompleksi vositasida ro‘yxatdan o‘tkazish guvohnomalari reyestrini shakllantiradi.
 75. Ro‘yxatdan o‘tkazish guvohnomalari reyestrida quyidagilar ko‘rsatiladi:
 a) arizachi beruvchi to‘g‘risidagi asosiy ma’lumotlar, shu jumladan, tashkilotning nomi va soliq to‘lovchining identifikatsiya raqami, tashkiliy-huquqiy shakli;
 b) pochta manzili, ish telefoni, faks, elektron pochta manzili;
 v) faoliyat amalga oshiriladigan joy manzili;
 g) ro‘yxatdan o‘tkazish guvohnomasi berilgan sana va raqami; 
 d) ro‘yxatdan o‘tkazish guvohnomasi amal qilishi muddatining tamom bo‘lishi sanasi;
 e) uni (ularni) amalga oshirishga ro‘yxatdan o‘tkazish guvohnomasi berilgan faoliyat turlari guruhlari doirasida ish turi (turlari);
 j) ro‘yxatdan o‘tkazish guvohnomasini qayta rasmiylashtirish, amal qilish muddatini uzaytirish, to‘xtatib turish va qayta tiklash sanasi va asoslari; 
 z) ro‘yxatdan o‘tkazish guvohnomasi amal qilishini to‘xtatishning asosi va sanasi.
 76. Ro‘yxatdan o‘tkazish guvohnomalari reyestridagi ma’lumotlar Asillik palatasining rasmiy veb-saytida, “Litsenziya” axborot tizimlari kompleksida joylashtiriladi va tanishish uchun ochiq hisoblanadi.
 77. Ushbu Nizom talablari buzilishida aybdor bo‘lgan shaxslar qonun hujjatlarida belgilangan tartibda javob beradilar.
 1. Vazirlar Mahkamasining “Qimmatbaho metallar va qimmatbaho toshlar bilan ishlashga ro‘yxatdan o‘tkazish guvohnomasini berish tartibi to‘g‘risidagi nizomni tasdiqlash haqida” 2014-yil 12-iyundagi 156-son qarorining (O‘zbekiston Respublikasi QT, 2014-y., 25-son, 306-modda, 2015-y., 1-son, 9-modda) 1-bandi, shuningdek, qarorga 1-ilova.
 2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida” 2014-yil 17-iyuldagi 196-son qaroriga (O‘zbekiston Respublikasi QT, 2014-y., 31-son, 380-modda, 2015-y., 7-son, 73-modda) 1-ilovaning 43-bandi.
 3. Vazirlar Mahkamasining “Tadbirkorlik subyektlariga davlat xizmatlari ko‘rsatish tartibini yanada takomillashtirish chora-tadbirlari to‘g‘risida” 2014-yil 31-dekabrdagi 377-son qaroriga (O‘zbekiston Respublikasi QT, 2015-y., 1-son, 9-modda) ilovaning 51-bandi.
 4. Vazirlar Mahkamasining “Qimmatbaho metallar va qimmatbaho toshlardan zargarlik va boshqa buyumlar ishlab chiqarishni litsenziyalash tartibi to‘g‘risidagi nizomni tasdiqlash haqida” 2017-yil 30-sentabrdagi 777-son qaroriga 4-ilovaning 2-bandi.